《虞美人草词》
宋代·谢翱

髑髅起语鸱叫啸，山精夜啼楚王庙。
渡淮风雨八千人，叱咤向天成白道。
身经百战转危亡，狼籍悲歌出汉堡。
夜帐天寒抱玉泣，血变草青烟晓湿。
他年辟仇春草生，吴中草死无妾名。
自从为草生西楚，得到吴中犹楚舞。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。